Võistlusjuhend
Eesti meistrivõistluste VI etapp sõidu -ja veoautode rallisprindis “Tapa 2005”

Registreeritud Eesti Autospordi liidus RS 62

1. VÕISTLUSE KOHT, AEG, AJAKAVA
1.1. Võistlus toimub pühapäeval 29. mail 2005. a Tapa autokrossiraja lähiümbruses. Võistlusraja pikkus 3,6 km. Rajakate, liiv, kruus, paeklibu, betoon. Võistluskeskus, tehnilised boksid, start ja finish asuvad ühel kinnisel territooriumil. 

1.2.
Võistluse ajakava
8.00-8.40 - registreerimine, dokumentide kontroll, autode tehniline kontroll
8.30-9.30 - võistlusrajaga tutvumine 
9.30 - võistlusrajaga tutvumine noorte ja juunioride arvestusklassis 
10.00 - esimese võistlussõidu start
15.00 - autasustamine
Võistluse täpne ajakava, stardijärjekord ja info võistluste ametlikul teadetetahvlil kohtunike bussi juures.

2. KORRALDAJA
2.1. Võistluse korraldaja Virumaa Autospordiklubi Plekikiisu, tel 56 640 014, faks 32 70 281.
Täiendav info: www.rally.ee, www.autosport.ee
Peakohtunik: Jaan Villak
Peaajamõõtja: Villu Teearu
Distantsiülem: Avo Murakas
Tehnilise komisjoni juht: Aivo Talalaev
Rajameister: Mart Kork

3. ARVESTUSKLASSID, VÕISTLUSAUTOD
3.1. Sport 4WD (rühm A, N, E,) ja E-turbomootoritega
3.2. Sport 2WD (rühm A, N, E)
3.3. ERK 2WD (ERK, ERK standard, ringrajaautod, ECO liiga)
3.4. J16 (noored 2WD 1600 cc) 
3.5. J18 (juuniorid 2WD 2000 cc)
3.6. Veoautod (GAZ 51 ja GAZ 52 R6 ning GAZ 53 V8)

4. OSAVÕTJAD
4.1. Osavõtjad peavad registreerimisel esitama kehtiva võistlejalitsentsi, registreerija litsentsi, võistlusauto tehnilise kaardi, juhiload ja allkirjastatud osavõtuavalduse.

4.2. Noorvõistlejal on lubatud osaleda kaassõitjata või juhilubadega kaassõitjaga, kes omab kehtivat elukindlustus poliisi vähemalt 50 000 kroonile.

4.3. Ühel autol võib võistelda kaks võistlejat, kes mõlemad tasuvad osavõtumaksu.

4.4. Iga võistleja võib võistelda vaid ühel autol ja ühes arvestusklassis.

5. VÕISTLUSTE KÄIK
5.1. Võistlused viiakse läbi vastavuses EAL Võistlusmäärustega, tehniliste tingimustega, rallisprindi 2005. a meistrivõistluste üldjuhendiga ja antud etapi juhendiga. 

5.2. Korraldaja väljastab võistlejatele stardinumbrid.

5.3. Korraldaja reserveerib kuni 3 reklaami võistlusautol.

5.4. Võistlusrajaga saab tutvuda jalgsi või mootorita liiklusvahendil. Arvestusklassi Noored ja Juuniorid võistlejad saavad rajaga tutvuda omal võistlusautol kell 9.30 ühe korra kolonnis saateauto taga.

5.5. Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne. Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.

5.6. Stradijärjekord arvestusklasside kaupa:
- esimeseks vooruks võistluste juhi poolt
- teiseks vooriuks vastupidises järjekorras esimesele voorule klasside kaupa
- kolmandaks vooruks teise vooru stardijärjekord.
Võistleja peab ilmuma eelstarti vastavalt vooru stardijärjekorrale, hilinejaid vooru starti ei lubata.

5.7. Vale stardi eest on karistus 10 sekundit.

5.8. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.9. Kõik tulemused vastavalt finišiprotokollidele.

5.10. Pärast kolmandat sõitu paigutatakse kõik võistlusautod kinnisesse parklasse võistluskeskuse territooriumil.

6. PROTESTID
6.1. Protestiaeg 15 min pärast esialgsete tulemuste avaldamist võistluskeskuse teadetetahvlil. Protesti kautsjon 1000 EEK, auto lahtivõtmisel 3000 EEK.

7. EELREGISTREERIMINE
Eelregistreerimine algab juhendi avalikustamisest ja lõpeb 27. mail kell 24.00. Eelregistreerimine sooritada interneti aadressil www.rally.ee või faxil 32 70 281. NB! Eelregistreerumata võistlejad lubatakse starti kahekordse osavõtutasu tasumisel.

8. OSAVÕTUMAKSUD
4WD 500.- EEK
2WD 400.- EEK
Veoautod 300.- EEK
Noored 300.- EEK
ECO liiga 300.-EEK
Korraldaja reklaamidest keeldumise korral on rahaline trahv 1000 EEK. Osavõtumaksude tasumine toimub sularahas võistluste mandaadis.

9. AUTASUSTAMINE
9.1. Arvestusklassi kolme parimat autasustatakse karikatega.

9.2. Korraldaja ja sponsorite eriauhinnad.

10. VASTUTUS
Võistluste korraldaja ja EAL ei vastuta võimalike õnnetuste ja nende tagajärgede eest.